बर’ बिथाङा एनडिएफबिनि दैदेनगिरि रन्जन दैमारि बिथाङा थाबैनो उदां अख्रांनि सिङाव फैगोन होननानैबो गावनि बिबुंथिआव बुंथियो। गुबुनफारसे बर’ रावखौ सोरखारि राव महरै गनायथि होनाय बिलखौ बिधानसभायाव बारहोनायनि सायाव प्रमद बर’ बिथांजों लोगोसे एबसुनि मिरु आफादनि आफादगिरि दिपेन बर’ बिथाङा आसाम सोरखारखौ साबायखर बाउनायजों लोगोसे बुङो दि गोलाउ समनिफ्राय एबसुआ बर’ रावखौ लोगो सोरखारि राव महरै सोरखारनि खाथिआव दाबि खालामबोदोंमोन आरो दिनै बे दाबिखौ सोरखारा जाफुंहोनायनि थाखाय गोजोननाय फोरमायो होनना।